Keskustelu:Luettelo Suomen entisistä meijereistä

message: En tiedä kelpaako kaupparekisteri lähteeksi Wikipediaan, mutta sieltä löytyisi tietoja vanhoista meijereistä. Lähteenä olisi kansallisarkistossa oleva patentti- ja rekisterihallituksen julkaisema mikrofilmikortisto ”Hakemisto kaupparekisterissä ennen 1.1.2001 lakanneista yrityksistä”, joka sisältää
* yrityksen päätoiminimen (vain 93 ensimmäistä merkkiä)
* kaupparekisterinumeron
* rekisteröintipäivän
* lakkaamispäivän (yrityksen toiminta on voinut loppua vuosia ennen)
* kotipaikan (vain 15 ensimmäistä merkkiä).
Tietojen poiminta kaupparekisterijärjestelmästä (ajopäivä) on tehty 8.4.2003. Hakemistosta puuttuu paljon vanhojen yritysten rekisteröintipäiviä ja joitakin kotipaikkoja.
Esimerkiksi Ahonkylän Meijeri-osakeyhtiön kaupparekisterinumero on 10.232, yritys on merkitty kaupparekisteriin lakanneeksi 12.7.1905 ja yrityksen kotipaikka oli Jalasjärvi. Toinen esimerkki Helsingin Meijeri Oy, 65.149, lakannut 19.5.1983, Helsinki, lakannut nimellä Kultajyvä Oy (65.149).
Luettelo meijereistä pitänee tehdä taulukoksi ja laittaa päätoiminimet aakkosjärjestykseen. Onko kaupparekisterinumero tarpeellinen? Sitä tarvitsee, jos tilaa yrityksen aktin kansallisarkistosta luettavakseen, mutta numeron voi tietysti etsiä vasta sitten, kun tietoa tarvitsee. Toisaalta kaupparekisterinumero yksilöi yrityksen ja siitä voi olla hyötyä, jos yritys on vaihtanut nimeään, sillä numero ei vaihdu, vaan pysyy silloin entisenä. Entä tuo jako lääneihin etenkin silloin jos Suomen lääninjako on muuttunut ja meijerin kotipaikka siirtynyt toiseen lääniin. Olisiko yksi luettelo, jossa meijerit olisivat aakkosjärjestyksessä, liian valtava? Odotan mielipiteitä lähteen kelpaavuudesta ja menettelytavoista ennen kuin alan kirjoittaa meijeriluetteloa.--Svallis (keskustelu) 6. maaliskuuta 2019 kello 10.37 (EET)
replies: text: Onko tämä netissä vaiko vain fyysisessä arkistossa?--Urjanhai (keskustelu) 8. maaliskuuta 2019 kello 22.07 (EET)

text: Ja lasketaanko mikrokortit julkaisuksi (jos eivät ole netissä vaan arkistossa)?--Urjanhai (keskustelu) 8. maaliskuuta 2019 kello 22.09 (EET)

text: Lähde vaikuttaa erinomaiselta, joten kynnys lienee lähteen julkaisuluonne.--Urjanhai (keskustelu) 8. maaliskuuta 2019 kello 22.12 (EET)

text: Jos kortisto on luonteeltaan julkaisu, niin se kai käy, mutta onko se? En tunne asiaa lainkaan.--Urjanhai (keskustelu) 8. maaliskuuta 2019 kello 22.18 (EET)
replies: text: :Käytin mikrokortteja koska hallitsen vanhanaikaiset tiedonhakumenetelmät paremmin kuin uudemmat. Yritysten perustiedot löytyvät myös netissä olevasta prh:n Virre-tietopalvelusta, jonne ei tarvitse kirjautua sisään, vaan klikata kohtaa ’tarkempi haku’ ja valita sitten kohtaan ’yrityksen tila’ vaihtoehto ’lakannut’. Kun kirjoittaa ruutuun ’yrityksen nimi’ Ahonkylän Meijeri-osakeyhtiö ja klikkaa nappulaa ’hae’, päätyy sivulle, josta klikataan kohdassa ’nimi’ olevaa hakutulosta ja päätyy varsinaiselle yrityksen tiedot sivulle. Kun kirjoittaa ruutuun ’yrityksen nimi’ sanan meijeri ja valitsee tarkemmassa haussa yrityksen tilaksi lakannut ja yritysmuodoksi osakeyhtiön, saa pitkän luettelon lakanneista meijereistä. Onnistuu se näköjään netistäkin kun oikein yrittää, mikrokortit olivat vain itselleni tutumpi menetelmä. Mikrokortistoa ei ole Fennica tietokannassa, joten se ei liene julkaisu. Sitä on varmaan tehty vain muutama kappale tarvitsijoille. Toisaalta olisi ehkä hyvä käyttää sekä kortistoa että nettiä, jotta löytyisi mahdollisimman paljon yrityksiä, sillä kaikkien nimessä ei ole sanaa meijeri. Virre tietopalvelussa ei vain taida pystyä tallentamaan yrityksen sivua linkiksi, jonka pistäisi yrityksen tietojen lähteeksi. Jos kaupparekisterin nettipalvelu kelpuutetaan lähteeksi, niin mitä tietoja otetaan meijeriluetteloon? Vain pelkkä nimi?--Svallis (keskustelu) 9. maaliskuuta 2019 kello 13.33 (EET)
thread_title: Lähteeksi kaupparekisteri?